als_Latn dik_Latn sag_Latn
Prej disa ditësh Kryeministri Edi Rama ka shpallur në Facebook kërkesën për cilindo që ka një eksperiencë të caktuar brenda apo jashtë vendit për të ndihmuar në reformimin e administratës. Në një tjetër status në Facebook, Rama kërkon nga qytetarët që të ndajnë me të edhe eksperienca negative që kanë kaluar pasi konsiderohen të vlefshme.
Statusi i Kryeministri Edi Rama në Facebook:
EKSPERIENCA JUAJ NEGATIVE
Shumëkush prej jush ka të paktën një eksperiencë negative, të jetuar apo të dëgjuar nga familjarë a miq, në zyrat e shtetit. Do t’i isha falenderues kujtdo prej jush që do ta ndante një eksperiencë të tillë këtu. Nëse do të kishte edhe emra konkretë drejtuesish a punonjësish të zyrës përkatëse, edhe më mirë akoma.
Për të bashkëqeverisur me sukses në katër vitet e ardhshme është shumë e rëndësishme që çdo njeri i zakonshëm, të ngrejë zërin kur del i pakënaqur apo, ende më keq, i fyer nga një zyrë shteti. Platforma e Bashkëqeverisjes SHQIPERIA QE DUAM, e cila do t’ju jepet për gjykim në formë paraprake në fillim të javës, do të sigurojë lidhjen tuaj direkte me kabinetin qeveritar, edhe për rastet e eksperiencave negative në zyrat e shtetit.
Komentet tuaja në këtë postim, na ndihmojnë shumë për të nxjerrë një raport të veçantë për grupin që po punon për reformimin rrënjësor të rrjetit të zyrave të shtetit.
Faleminderit dhe mos ngurroni ju lutem.
als_Latn als_Latn als_Latn als_Latn als_Latn als_Latn als_Latn